paragraph_text: Imeretija je povijesna i sadašnja gruzijska regija. Nalazi se na centralnom i zapadnom području republike u dolini rijeke Rioni. Sastoji se od jedanaest općina i grada Kutaisija, koji je ujedno i glavni grad regije. Na površini od 6680 kilometara kvadratnih, po popisu iz 2020. godine, živi gotovo 487.000 stanovnika. Tradicionalna je poljoprivredna regija, poznata po uzgoju duda i grožđa.